
ACTA PII PP. XI 


CONSTITUTIONES APOSTOLICAE 

ACTA 


COMMENTARIUM OFFICIALE 


ACTA PII PP. XI 


CONSTITUTIONES APOSTOLICAE 


I 


8. ANTONII-DALLASENSIS-ELPASENSIS 
DISMEMBRATIONIS ET ERECTIONIS DIOERCESIS AMARILLENSIS 


PIUS EPISCOPUS 
SERVUS SERVORUM DEI 
AD FUTURAM REI MEMORIAM 


Pastoris aeterni vices, meritis licet imparibus, gerentes, omni studio 
curare debemus, ut spirituali christifidelium bono quam maxima dili- 
gentia consulatur. Iam vero ad hoc valde prodest recta orbis catholici 
circumscriptio, quae, si temporum et locorum condicionibus aptius respon- 
deat, leviores sacris Pastoribus labores et gregi ipsis commisso ad aeternam 
salutem consequendam viam reddit faciliorem. Cum itaque in aliquibus 
regionibus Foederatorum Americae Septentrionalis Statuum ad dioeceses 
8S. Antonii, Dallasensem, et Elpasensem pertinentibus, res catholica novis- 
simis hisce temporibus non parvum susceperit incrementum, pro ani- 
marum et Ecclesiae bono, omnibus perpensis et attenta praesertim loco- 
rum distantia, eas ab ipsis avellere et in separatam dioecesim constituere 
censuimus ac decrevimus. Quare, praehabito favorabili voto tum praedi- 
ctarum dioecesium Ordinariorum, tum venerabilis fratris Nostri Petri Fuma- 
soni-Biondi, Archiepiscopi Diocletani, Delegati Apostolici in Statibus Foe- 
deratis Americae Septentrionalis, de consulto etiam dilectorum filiorum No- 
strorum 8S. R. E. Cardinalium Sacrae Congregationi Consistoriali praeposito- 
rum, suppleto, quatenus opus sit, quorum intersit, vel sua interesse praesu- 

mant, consensu, a memoratarum dioecesium 8. Antonii, Dallasensis, et Elpa- 
sensis territorio has quae infra enumerantur partes seiungimus: a dioecesi 
8. Antonii comitatus quibus nomen Martin, Howard, Midland, Glasscock, 
Sterling, Upton, Reagan, Irion, Tom Green, Concho, Crockett, Schleicher, Me- 
nard, Sutton, Kimble, dimidium comitatum Mitchel et Coke, et octavam 
partem comitatus Runnels cum suis. octo paroeciis; a dioecesi Dallasensi 
partem illam, quae comitatus complectitur nuncupatos Dallam, Sherman, 
Hansford, Ochiltree, Lipscomb, Hartley, Moore, Hutchison, Roberts, Hemphil, 
Oldham, Potter, Carson, Gray, Weeler, Deaf Smith, Randall, Armstrong, Don- 
ley, Collingsworth, Parmer, Castro, Swisher, Briscoe, Hall, Childress, Bailey, 
Lamb, Hale, Floyd, Motley, Cottle, Cochran, Hockley, Lubbock, Crosby, 
Dickens, King, Yoakum, Terry, Lynn, Garza, Kent, Stonewall, Dawson, 
Borden, Scurry, Fischer, Nolan, dimidium comitatum Mitchel et Coke, 
cum suis decem et septem paroeciis; tandem a dioecesi Elpasensi comi- 
tatus Gaines, Andrews, Ector et Crane. Ex quibus memoratis comitatibus 
novam dioecesim, ab oppido Amarillo Amarillensem nuncupandam, eri- 
gimus, cuius fines iidem erunt ac praesentes fines civiles comitatuum qui- 
bus constat; sedem episcopalem vero in eodem oppido Amarillo perpetuo 
constituimus, quod idcirco ad civitatis episcopalis fastigium evehimus 
una cum omnibus iuribus ac privilegiis quibus ceterae episcopales civi- 
tates fruuntur et gaudent. Huic autem ita erectae cathedrali Ecclesiae, 
eiusque pro tempore Episcopis tribuimus honores, insignia, favores, iura 
ac privilegia, quibus aliae cathedrales Ecclesiae earumque Antistites in 
America Septentrionali iure communi vel legitima consuetudine pollent 
ac fruuntur. Ipsam vero cathedralem Ecclesiam suffraganeam consti- 
tuimus Ecclesiae 8. Antonii, quam aliis Apostolicis sub plumbo Litteris 
Pastoris Aeterni die hac tertia Augusti huius anni datis ad Ecclesiae 
Metropolitanae gradum et dignitatem evehimus ac eiusdem Cathedralis 
Ecclesiae Amarillensis pro tempore Episcopos iuri metropolitico 8. Anto- 
nii Archiepiscopi subiicimus. Nobis tamen ac Apostolicae Sedi facultatem 
reservamus libere novam decernendi istius dioecesis dismembrationem 
quoties id in Domino expedire visum fuerit. Quum autem temporum adiun- 
cta prohibeant, quominus cathedralis Ecclesiae Capitulum modo insti- 
tuatur, iubemus ut, loco Canonicorum, ad tramitem Codicis iuris canonici 
(Can. 423 et seq.) Consultores eligantur. Mandamus insuper ut quampri- 
mum fieri poterit saltem parvum Seminarium dioecesanum, iuxta Codicis 
praescripta et normas a Sacra Congregatione de Seminariis traditas, erigatur. 
Quod autem attinet ad huius dioecesis regimen et administrationem, ad 
Viearii Capitularis seu Administratoris sede vacante, electionem, ad cleri- 
corum et fidelium iura et onera aliaque huiusmodi, servanda iubemus quae 

sacri canones decernunt. Quod vero ad clerum praecipue pertinet, statui- 
mus ut sacerdotes Ecclesiae illi censeantur adseripti, in cuius territorio 
legitime exstant. Ordinariorum autem dioecesium a quibus Amarillensis 
dioecesis, ut supra diximus, originem trahit, erit omnia documenta et 
acta, quae novam dioecesim respiciunt, quam primum fieri poterit, eius 
Cancellariae episcopali tradere in tabulario servanda. Episcopalem men- 
sam constituent curiae emolumenta et ceterae oblationes quae a fidelibus, 
in quorum bonum nova dioecesis erecta est, praeberi solent. Volumus 
autem et mandamus ut venerabilis frater Noster Petrus Fumasoni- 
Biondi, illic Apostolicus Delegatus, ex oppidi Amarillo paroecialibus eccle- 
siis lam eligat et constituat nomine Nostro in novae dioecesis cathedra- 
lem ecclesiam, quae magis apta et digna videatur; quam idcirco ad cathe- 
dralis dignitatem extollimus sub eodem titulo, quo modo appellatur, 
simulque ei omnia tribuimus iura, privilegia, insignia, honores, favores et 
gratias, quibus ceterae cathedrales ecclesiae iure communi fruuntur. 
Praesentes autem Litteras et in eis contenta quaecumque nullo unquam 
tempore de subreptionis vel obreptionis, aut nullitatis vitio seu intentionis 
Nostrae, vel quolibet alio licet substantiali et inexcogitato defectu notari, 
impugnari, vel in controversiam vocari posse; sed eas tamquam ex certa 
scientia et potestatis plenitudine factas et emanatas perpetuo validas 
exsistere et fore, suosque plenarios et integros effectus sortiri et obtinere, 
atque ab omnibus ad quos spectat inviolabiliter observari debere; et si 
secus super his a quocumque quavis auctoritate, scienter vel ignoranter 
contigerit attentari, irritum prorsus et inane esse et fore volumus et de- 
cernimus. — Hisce itaque ut supra dispositis, ad eadem omnia exsecutioni 
mandanda quem supra diximus venerabilem fratrem Nostrum in Statuum 
Foederatorum Republica Delegatum Apostolicum deputamus, ei propterea 
tribuentes necessarias et opportunas facultates etiam subdelegandi ad 
effectum de quo agitur quemlibet virum in officio vel ecclesiastica dignitate 
constitutum, eidemque onus imponimus ad Sacram Congregationem Con- 
sistorialem mittendi infra sex menses exsecutionis peractae authenticum 
exemplar. Volumus autem et mandamus ut harum Litterarum transumptis, 
etiam impressis, manu tamen alicuius notarii publici subseriptis et alicuius 
viri in ecclesiastica dignitate vel officio constituti munitis, eadem prorsus 
tribuatur fides quae hisce Litteris tribueretur, si exhibitae vel ostensae 
forent. - Non obstantibus, quatenus opus sit, regulis in synodalibus, pro- 
vinecialibus, generalibus universalibusque Conciliis editis, specialibus vel 
generalibus constitutionibus et ordinationibus Apostolicis, et quibusvis 
alis Romanorum Pontificum praedecessorum Nostrorum dispositionibus 
ceterisque contrariis quibuscumque, etiam speciali mentione dignis. Nemini 

autem has Litteras Nostras dismembrationis, erectionis, evectionis, subie- 
ctionis, mandati, statuti, derogationis et voluntatis Nostrae infringere aut 
eis contraire liceat. Si quis vero ausu temerario hoc attentare praesumpse- 
rit, indignationem omnipotentis Dei ac beatorum Petri et Pauli, Aposto- 
lorum Eius, se noverit incursurum. 

Datum Romae, apud Sanctum Petrum, anno Domini millesimo nongen- 
tesimo vigesimo sexto, die tertia mensis Augusti, Pontificatus Nostri 
anno quinto. 


§9 C. Carp. DE LAI, Ep. Sabinen. et Mandelen., O. Carp. CAGIANO, 
OC. Consistorialis Secretarius. R. Cancellarius. 


Dominicus Jorio, Protonotarius A postolicus. 
Alfonsus Carinci, Protonotarius Apostolicus. 
Loco Plumbi 


Reg. in Cane. Ap., vol. XXXIV, n. 57. - M. Riggi. 


II 


FLORIANOPOLITANA 


DISMEMBRATIONIS ET ERECTIONIS NOVAE PROVINCIAE ECCLESIASTICAE 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Inter praecipuas, quibus continuo premimur sollicitudines, ad illam 
magis excitamur, ut quae in exploratam cedant christiani populi utili- 
tatem omni studio decernere satagamus, atque ideo, mutatis temporum 
et locorum condicionibus, novo ordine, si id necessitas postulet, ecclesia- 
sticas circumseriptiones in universo eatholico orbe constituere. Cum itaque 
Status seu provincia 8. Catharinae in Brasilia, unicam tantum Floriano- 
politanam dioecesim complectens, tam late pateat et in eo adeo creverit 
ineolarum numerus, ut impares evadant unius vires Episcopi ad pastorale 
ministerium recte ubique obeundum, venerabilis frater Ioachim Domin- 
gues de Oliveira, hodiernus Florianopolitanus Antistes, in animarum salutem 
intendens, ab Apostolica Sede postulavit, ut in tres partes regio illa divi- 
deretur ac novae duae dioeceses in ea erigerentur. In quam sententiam 
eum convenirent quoque Apostolicus Nuntius aliique religiosi viri et cum 
insuper in omnium votis esset, ut S. Catharinae Status in ecclesiasticam 

provinciam constitueretur et Florianopolis, eiusdem Status urbs princeps, 
novae provinciae metropolis fieret, supplices Nobis preces ad utramque 
gratiam obtinendam porrectae sunt. 

Quapropter de consilio dilectorum filioram Nostrorum 8. R. E. Car- 
dinalium, negotiis consistorialibus praepositorum et suppleto, quatenus 
opus sit, quorum intersit, vel sua interesse praesumant, consensu, et prae 
oculis habentes quae in Apostolicis sub plumbo Litteris Ad universas 
orbis Ecclesias, die vigesima septima mensis Aprilis, anno Domini mille- 
simo octingentesimo nonagesimo secundo datis, Sanctae Sedi hac de re 
sunt reservata, Apostolicae potestatis plenitudine quae sequuntur perpe- 
tuum in modum decernere statuimus. Imprimis Florianopolitanam dioe- 
cesim, ut nune exstat, a metropolitico iure archidioecesis Portalegrensis 
in Brasilia, cui tamquam suffraganea ipsa hucusque subiecta est, distra- 
himus et eximimus eamdemque distractam et exemptam declaramus. 

Dein universum eiusdem dioecesis territorium in tres distinctas partes 
dividimus, in quarum una ipsam dioecesim Florianopolitanam circum- 
scribimus et coarctamus, in Metropolitanam sedem, uti inferius, consti- 
tuendam. In ceteris vero duabus partibus duas alias dioeceses ex novo 
erigimus, quarum una ab urbe Joinville « Joinvillensis », altera ab urbe 
Lages « Lagensis » nuncupabitur. Quarum autem fines iidem erunt ac fines 
paroeciarum quae ipsis, ut infra, assignantur ac attribuuntur. 

Dioecesis nempe Florianopolitana limitibus circumscripta remanet ad 
quinquaginta dumtaxat paroecias, e quibus constant duodeviginti civilia 
municipia quae vulgo nuncupantur: Florianopolis, Ararangua, Urussanga, 
Jaguaruna, Tubardo, Orleans, Laguna, Imaruhy, Garopaba, Palhoga, Séo 
José, Biguasst, Tijucas, Nova Trento, Brusque, Porto Bello, Camborit, 
Itajahy. 

Nova dioecesis Joinvillensis duodeviginti constituetur paroeciis intra 
ambitum contentis horumce octo civilium municipiorum, quae sic appel- 
lantur: Joinville, Sdéo Francisco, Paraty, Blumenau, Campo Alegre, Séo 
Bento, Mafra, Itayopolis. 

Altera nova dioecesis Lagensis complectetur sex paroecias in octo 
etiam civilibus municipiis sitas, quibus haec nomina sunt: Lages, Sdo 
Joaquim, Curitybanos, Campos Novos, Canoinhas, Porto-Unido, Cruzeiro, 
Chapec6. 

Praeterea sedem et cathedram dioecesium Joinvillensis, et Lagensis 
respective in civitatibus vulgo Joinville et Lages e quibus illae nomen 
mutuantur, perpetuo constituimus, quas idcirco ad civitatum episcopalium 
fastigium evehimus una cum omnibus iuribus ac privilegiis quibus ceterae 
civitates episcopales in America Latina fruuntur et gaudent. 

Ecelesias autem S. Francisco Xaverio in urbe Joinvillensi et B. Mariae 
Virgini Gaudiosae in urbe Lagensi dicatas sub iisdem invocationibus et 
titulis ad Cathedralium dignitatem extollimus, simulque eis earumque 
pro tempore Episcopis tribuimus honores, insignia, favores, gratias, privi- 
legia, et iura, quibus ceterae cathedrales ecclesiae ac ipsarum Praesules 
in America Latina iure communi vel legitima consuetudine pollent. 

Quod vero attinet ad harum dioecesium regimen et administrationem, 
ad Vicarii capitularis, seu Administratoris sede vacante, electionem, ad 
clericorum et fidelium iura et onera aliaque huiusmodi, servanda iubemus 
quae sacri canones decernunt. 

Quod autem ad clerum praecipue attinet statuimus ut, simul ac dioe- 
cesium erectio. facta fuerit, eo ipso presbyteri censeantur adscripti Ecclesiae 
illi in cuius territorio legitime exstant. 

Quum vero temporum adiuncta prohibeant quominus in his dioece- 
sibus canonicorum Capitulum modo instituatur, iubemus ut loco cano- 
nicorum dioecesani Consultores ad normam iuris canonici (can. 423 et 
seq.) eligantur. 

Mandamus insuper ut quamprimum fieri poterit saltem parvum Semi- 


narium dioecesanum, iuxta Codicis decreta ac Sacrae Congregationis de 


Seminariis normas erigatur. 

Statuimus vero ut ipsarum novarum dioecesium Joinvillensis et La- 
gensis sumptibus bini delecti iuvenes, aut saltem modo singuli in Ponti- 
ficium Seminarium Pium Latinum-Americanum de Urbe non intermissa 
vice in opem Ecclesiae instituendi mittantur. 

Omnia vero documenta, iura et acta ad praefatas novas dioeceses 
earumque clericos et fideles spectantia quamprimum fieri poterit a can- 
cellaria dioecesis Florianopolitanae respective tradantur cancellariis nova- 
rum dioecesium ut in propriis archivis reponantur ac religiose serventur. 

Episcopalem mensam novarum dioecesium constituent curiae emo- 
lumenta et oblationes, quae a fidelibus, in quorum bonum novae dioe- 
ceses erectae sunt, praeberi solent, praeter ea quae ad hune finem iam, 
ipsa civili auctoritate praeeunte, collecta sunt. 

Florianopolitanam autem dioecesim, uti supra limitibus circumscri- 
ptam, eiusque cathedralem Ecclesiam, oblatis votis obsecundantes, eadem 
Apostolica auctoritate, itemque suppleto, quorum intersit, vel sua inter- 
esse praesumant consensu, ad Metropolitanae sedis fastigium et digni- 
tatem evehimus simulque eius cathedrale Capitulum ad Capituli metro- 
politani gradum perpetuo evehimus et extollimus cum omnibus iuribus, 
privilegiis et praerogativis quibus metropolitanae Ecclesiae earumque 
Capitula iure communi vel legitima consuetudine pollent. 

Cuius praeterea archidioecesis Florianopolitanae eiusque pro tempore 
Archiepiscoporum metropolitico iuri, tamquam suffraganeas, subiicimus 
memoratas dioeceses Joinvillensem et Lagensem, reservata tamen Nobis 
et Apostolicae Sedi facultate novam ineundi in hac ipsa ecclesiastica pro- 
vineia dismembrationem seu cireumscriptionem quovis modo ac tempore 
id expedire in Domino visum fuerit. Florianopolitanis insuper pro tempore 
Archiepiscopis omnia concedimus iura, insignia, privilegia et honores 
quibus et ceteri Archiepiscopi in America Latina iure communi vel legi- 
tima consuetudine fruuntur et gaudent, praecipue vero ius intra fines suae 
provinciae Crucem ante se ferendi et Pallium adhibendi, quo tamen uti 
poterunt, postquam illud in Sacro Consistorio rite postulatum ac obten- 
tum fuerit. : 

Quare venerabilem fratrem Ioachim Domingues de Oliveira, qui modo 
Florianopolitanae sedi praeest, Archiepiscopi titulo, dignitate iuribus ac 
privilegiis ut supra augemus. 

Hisce itaque ut supra dispositis ad eadem omnia exsequenda deputa- 
mus venerabilem fratrem Apostolicum Nuntium in Brasiliana Republica, 
ei propterea tribuentes necessarias et opportunas facultates etiam subde- 
legandi, ad effectum de quo agitur, quemlibet virum in ecclesiastica digni- 
tate vel officio constitutum, onere eidem imposito ad Sacram Congrega- 
tionem Consistorialem intra sex menses ab his Litteris datis computandos, 
authenticum exemplar mittendi peractae exsecutionis. 

Praesentes autem Litteras et in eis contenta quaecumque nullo un- 
quam tempore de subreptionis vel obreptionis, aut nullitatis vitio seu 
intentionis Nostrae, vel quolibet alio licet substantiali et inexcogitato 
defectu notari, impugnari, vel in controversiam vocari posse; sed eas, tam- 
quam ex certa scientia et potestatis plenitudine factas et emanatas per- 
petuo validas exsistere et fore, suosque plenarios et integros effectus sortiri 
et obtinere, atque ab omnibus ad quos spectat inviolabiliter observari 
debere; et si secus super his a quocumque quavis auctoritate, scienter vel 
ignoranter contigerit attentari, irritum prorsus et inane esse et fore volumus 
et decernimus. — Non obstantibus, quatenus opus sit, regulis in synodalibus, 
provincialibus, generalibus universalibusque Conciliis editis, specialibus 
vel generalibus constitutionibus et ordinationibus Apostolicis et quibus- 
vis aliis Romanorum Pontificum praedecessorum Nostrorum dispositio- 
nibus ceterisque contrariis quibuscumque etiam speciali mentione dignis. 

Volumus autem et mandamus ut harum Litterarum transumptis, etiam 
impressis, manu tamen alicuius Notarii publici subscriptis et sigillo ali- 
cuius viri in ecclesiastica dignitate vel officio constituti munitis, eadem 
prorsus tribuatur fides quae hisce Litteris tribueretur, si exhibitae vel 

ostensae forent. Nemini autem has Litteras Nostras dismembrationis, 
erectionis, subiectionis, mandati, statuti, derogationis et voluntatis Nostrae 
infringere aut eis contraire liceat. Si quis vero ausu temerario hoc atten- 
tare praesumpserit, indignationem omnipotentis Dei ac beatorum Petri 
et Pauli Apostolorum Hius se noverit incursurum. 

Datum Romae apud Sanctum Petrum, anno Domini millesimo nongen- 
tesimo vigesimo septimo, die decima septima mensis Ianuarii, Pontificatus 
Nostri anno quinto. 


8 C. Carp. DE LAI, Ep. Sabinen. et Mandelen., O. Carp. CAGIANO, 
8. O. Consistorialis Secretarius. 8S. R. BE. Cancellarius. 


Ioseph Wilpert, Decanus Protonotariorum A postolicorum. 
Dominicus Spolverini, Protonotarius A postolicus. 
Loco §8 Plumbi 


Reg. in Cane. Ap., vol. XXXIV, n. 56. - M. Riggi. 


LITTERAE APOSTOLICAE 


I 


ADPROBANTUR AUCTORITATE APOSTOLICA ORDINIS HOSPITALARII SANOCTI 
IOANNIS DE DEO CONSTITUTIONES AD NORMAM CODICIS REVISAE. 


PIUS PP. XI 


Ad perpetuam rei memoriam.— De regulari Religiosorum coetuum 
disciplina servanda solliciti, Romani Pontifices, decessores Nostri, eorun- 
dem Ordinum constitutiones statutaque supremae Apostolicae auctori- 
tatis sanctioni reservarunt; eaque ad maiorem Dei gloriam populique 
christiani salutem, immutare, emendare et locorum temporumque necessi- 
tatibus aptare consueverunt. Quapropter, cum hodiernus Prior generalis 
Hospitalarii Ordinis Sancti Ioannis de Deo, suo ac provincialium modera- 
torum atque universae familiae religiosae, cui praeest, nomine, enixis 
Nos precibus rogaverit ut memorati Ordinis regulas et constitutiones, iam 
a Decessoribus Nostris iterum iterumque probatas, nune ad Codicis iuris 
canonici normam redactas, de integro recognoscere Nostroque assensu mu- 
nire dignaremur, Nos huiusmodi votis adnuendum existimavimus; idque 
eo libentius facimus, ut erga Ordinem ipsum, tot tantisque nominibus bene 
meritum ac clarum christianae caritatis speculum, perenne Nostrae etiam 
benevolentiae pignus permaneat. Neminem quidem latet Ordinem Fra- 

trum Hospitalarium nomen atque originem suam duxisse a Ioanne Ciu- 
dad, sive « de Deo » vulgo appellato, hispano viro, qui vertente sexto decimo 
saeculo post varias asperasque suae vitae vicissitudines ad pauperum in- 
firmorum solamen procurandum se divinitus vocari sensit; atque infir- 
morum servus pro Christo factus, in nosocomiis hospitiisque inter aegrotos 
ac derelictos totum, quod ei adhuc mortalis vitae fuit, bene faciendo per- 
transiit. Cognitum quidem est humili Dei Famulo religiosi Ordinis condi- 
tori, pietatis atque heroicae in proximos caritatis officiis continenter intento, 
tempus quoque defecisse regulas exarandi ; at uni tantum e sodalibus, qui 
virtutum illius claritate ducti, ad eum confluxerant, et in bonorum ope- 
rum exercitatione atque in ministerio infirmorum sese adiutores dede- 
runt, salutaria nonnulla de sancte vivendi ratione hortamenta reliquit. 
Post sancti Ioannis de Deo pretiosam in conspectu Domini mortem, iidem 
sodales antequam in varias regiones et civitates sive in Hispania, sive 
extra, discederent, ad officia caritatis exercenda iuxta Ioannis exemplum ac 
monita, communem certis sub regulis vitam ineundi consilium ceperunt; 
proptereaque ad hunc finem duos e sodalibus hanc Almam ad Urbem mise- 
runt, qui ineuntem congregationem Summo Ecclesiae Moderatori, qui tune 
temporis erat sanctae memoriae Decessor Noster Pius Pp. V, commenda- 
rent. Hic vero Ioannis de Deo sociis ut sancti Augustini regulas servarent 
mandavit, illisque communem habitum imposuit ac scapulare, quin tamen 
permitteret, ut in verum propriumque religiosum statum coirent ac sol- 
lemnia vota nuncuparent. Paucos autem post annos rec. mem. Sixtus Pp. V, 
piam confratrum eorumdem vitam et suscepta ab ipsis opera demiratus, 
per Apostolicas Litteras, die I mensis Octobris anno MDLXXXxVI Piscatoris 
anulo obsignatas, coetum Fratrum 8. Ioannis de Deo nuncupatorum in 
verum ac proprium Ordinem religiosum erexit, facta quidem facultate 
primum generale capitulum in Urbe celebrandi et proprias proinde consti- 
tutiones exarandi. Subsequenti itaque anno primum ipsum capitulum Ro- 
mae habitum est, et coadunati in eo Fratres statuta Ordinis proposuere; 
quae tamen vix delineata ac manuscripta manserunt, donec, Paulo V 
Pontifice, meliorem in formam relata, per Litteras Apostolicas, die xv men- 
sis Aprilis anno MDCXVII datas, rite probata ac praelo impressa fuere. Non- 
nullis iterum mutatis vel additis, dictae regulae anno MDCCXVIII per typos 
editae sunt, cum, prudentium virorum iudicio, adhuc illius Instituti pro- 
posito fini plene respondentes habitae sint. Sed labentibus annis, ut eae- 
dem regulae etiam novis temporibus magis accommodatae redderentur, 
Ordinis Sancti Ioannis de Deo moderatoribus peropportunum visum est, 
impetrata huius Apostolicae Sedis venia, nonnullas alias immutationes 
in ipsas inferre. Vertente igitur anno MDCCCLXII rec. mem. praedecessor 

Noster Pius Pp. [X Praeposito generali Ordinis praedicti commisit ut, 
auditis provincialibus moderatoribus, inspectisque locorum ac temporum 
adiunctis, servata etiam priorum constitutionum substantia, novas con- 
seriberet regulas. Attamen cum aliae in Hispania consuetudines, aliae in 
Italia vigerent, res diu producta est ad unitatem obtinendam, ita ut tan- 
tum decessori Nostro Leoni Pp. XIII datum fuerit regulas ipsas oppor- 
tune immutatas, antea in experimentum ad quinquennium, dein probare 
ac per decretum Congregationis Episcoporum et Regularium die xxx men- 
sis Augusti anno MpDcccxc editum definitive confirmare. Verum etiam in 
praesens, praesertim post iuris canonici Codicis promulgationem, quae- 
dam desiderabantur additamenta ad ipsius Ordinis bonum satius consu- 
lendum; ideoque hodiernus Prior generalis novum regularum schema Nobis 
exhibuit suprema Sanctae huius Sedis adprobatione muniendum. 

Quae quidem emendatae constitutiones, latino sermone exaratae, a 
Sacra Congregatione Religiosorum Sodalium recognitae sunt, earumque 
tenor hic sequitur, videlicet: 


CONSTITUTIONES 
ORDINIS HOSPITALARIT 
8. IOANNIS DE DEO 


CAPUT I 
Titulus, natura et finis Ordinis 


1. Titulus quo a Sancta Ecclesia Religio Nostra recognuscitur hic 
est ... et quae sunt reliqua: 


Votis itaque sodalium Ordinis Hospitalarii S. Ioannis de Deo obsecun- 
dantes, ut uberiore ipsi cum fructu salutare ministerium suum in terris 
implere valeant, conlatis etiam consiliis cum venerabilibus fratribus No- 
stris 8. R. E. Cardinalibus Congregationi praepositis pro regularium fami- 
liarum negotiis pertractandis, omnibusque rei momentis attente perpensis, 
motu proprio atque ex certa scientia et matura deliberatione Nostris deque 
apostolicae Nostrae potestatis plenitudine, praesentium Litterarum tenore 
perpetuumque in modum Constitutiones suprascriptas Hospitalarii Ordinis 
8S. Ioannis de Deo plenissime adprobamus eisdemque supremum Aposto- 
licae sanctionis robur adiicimus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri vel obtinere, eidem Ordini Hospitalario a Sancto Ioanne de 
Deo nuncupato plenissime suffragari; sicque rite iudicandum esse ac defi- 
niendum, irritumque ex nune atque inane fieri si quidquam secus, super 

his, a quovis, auctoritate qualibet, scienter sive ignoranter, attentari con- 
tigerit. Non obstantibus constitutionibus et ordinationibus Apostolicis 
ceterisque in contrarium facientibus quibuslibet. Volumus autem ut prae- 
sentium Litterarum exemplis, etiam impressis, manu alicuius Notarii 
publici subscriptis et sigillo personae in ecclesiastica dignitate vel officio 
constitutae munitis, eadem prorsus fides adhibeatur, quae adhiberetur 
ipsis praesentibus si exhibitae forent vel ostensae. 

Datum Romae apud Sanctum Petrum, sub anulo Piscatoris, die 
xx mensis Iulii anno MDcCCCXxXvVI, Pontificatus Nostri quinto. 


P. CaRD. GASPARRI, a Secretis Status. 


II 


TEMPLUM ABBATIALE 8. MARIAE AD LAOUM, O. 8. B., DIOECESIS TREVIRENSIS 
INTRA FINES, AD HONORES BASILICAE MINORIS EVEHITUR, 


PIUS PP. XI 


Ad perpetuam rei memoriam. — Ineliti sancti Benedicti Ordinis refe- 
runt fasti, vertente saeculo post Christum natum undecimo, Henricum de 
Lucelenburch, Francorum Rheni comitem Palatinum, divino ductum 
amore, atque hortatu piae uxoris Adelheidis de Orlamunde, primum po- 
suisse lapidem abbatiae ac templi Beatae Mariae Virginis ad Lacum dioe- 
cesis Trevirensis intra fines, eaque sancti Benedicti Monachis tradidisse. 
Constat monachorum ipsorum vigili cura atque indefesso labore inchoa- 
tam eeclesiae fabricam, mirifico excultam ornatu, felicem ad exitum fuisse 
perductam: atque exinde abbatiam ecclesiamque Lacensem celeberrimum 
monasticae vitae divinique cultus centrum evasisse. Septem per saecula 
domus Dei Lacensis perinsignium reliquiarum veneratione, monachorum 
sanctitate ac doctrina, et frequenti fidelium peregre confluentium coneursu 
floruit. Ineunte vero saeculo decimo nono per nefarias saecularizationis 
leges suppressa abbatia, etiam continens ecclesia, iam mirandis artis ope- 
ribus decora, derelicta iacuit ac viduata. Sed nonaginta post annos squal- 
loris et solitudinis a sobole sancti Benedicti, a monachis nempe archi- 
abbatiae S. Martini de Beuron restituta quodammodo revixit. Etenim ad 
extremam fere ruinam adducta, sacra aedes opera monachorum eorum- 
dem novo effulsit splendore ac magnificentia, immo potiore enituit or- 
namento, musivis operibus et quidem pulcherrimis concinnata, ita ut 
procul dubio Lacensis ecclesia in praesens inter omnes aedes sacras Ger- 
maniae stylo romano constructas praestantissima dici queat. Ibi laudes 

divinae ac sacrae liturgiae mysteria maximo habentur splendore, ac me- 
rito abbatia eadem et ecclesia universae illius regionis religiosae vitae cultus- 
que divini sollemne monumentum de integro sunt recensenda. Haec animo 
repetentes, cum dilectus filius Fidelis de Stotzingen, Abbas Primas Ordinis 
sancti Benedicti, Nos enixis precibus flagitaverit ut templum enunciatum, 
olim oratoris ipsius abbatialem sedem, ad Basilicae minoris dignitatem 
evehere dignemur, Nos votis his annuendum ultro libenterque existima- 
vimus. Idque eo magis quod petitioni eidem accedit amplissima commen- 
datio venerabilis fratris Eugenii Pacelli, Archiepiscopi titulo Sardiensis 
atque Apostolici Legati in Germania; ac praeterea, vota quidem exprimens 
dignissimi Abbatis et monachorum praedictae abbatiae sanctae Mariae 
ad Lacum, ad dioecesim suam pertinentium, venerabilis frater Franciscus 
Rodulphus Bornewasser Episcopus Trevirensium addit praedictum abba- 
tiale templum sollemniter fuisse a praedecessore suo Hillino Episcopo Trevi- 
vensi sub invocatione Virginis sideribus receptae consecratum, et structurae 
non minus amplitudine, quam artis operum splendore et antiqua fidelium 
religione conspicuum, nostris temporibus suprema Leonis Pp. XIII Nostri 
praedecessoris rec. mem. auctoritate et civilis quoque potestatis favore post 
varias et quidem teterrimas vicissitudines ad pristinum decus rediisse. 
Quam ob rem, audito venerabili fratre Nostro Antonio 8. R. E. Cardinali 
Vico, Episcopo Portuensi et Sanctae Rufinae, Sacrorum Rituum Congre- 
gationis Praefecto, omnibusque rei momentis sedulo studio perpensis, Nos 
motuproprio atque ex certa scientia et matura deliberatione Nostris, 
deque apostolicae Nostrae potestatis plenitudine, praesentium tenore, 
praelaudatum templum sive sanctuarium, in honorem Beatissimae Mariae 
Dei Genitricis in caelum Assumptae dicatum, continens abbatiae Ordinis 
8S. Benedicti, Virginis Mariae ad Lacum nuncupatae, intra fines dioecesis 
Trevirensis, titulo ac dignitate Basilicae minoris cum omnibus et singulis 
privilegiis atque honoribus adnexis perpetuum in modum condecoramus. 

Haec volumus, edicimus, decernentes praesentes Litteras firmas, vali- 
das atque efficaces iugiter exstare ac permanere: suosque plenos atque inte- 
gros effectus sortiri atque obtinere: illisque ad quos spectant sive spectare 
poterunt, nunc in posterum perpetuo suffragari: sicque rite iudicandum 
esse ac definiendum; irritumque ex nunc et inane fieri si quidquam secus 
super his, a quovis, auctoritate qualibet, scienter sive ignoranter attentari 
contigerit. Non obstantibus contrariis quibuscumque. 

Datum Romae apud 8. Petrum, sub anulo Piscatoris, die xm m. Augusti 
an. MDCCCCXXVI, Pontificatus Nostri quinto. 


P. CARD. GASPARRI, a Secretis Status. 

EPISTOLAE 
I 


AD EMUM P. D. ALEXIUM, TIT. 8. CALLISTI 8. R. E. PRESB. CARD. ASCALESI, 
ARCHIEPISCOPUM NEAPOLITANUM, QUEM LEGATUM MITTIT SYRACUSAS AD 
NOVAM CONSECRATIONEM TEMPLI CATHEDRALIS, CHRISTO REGI DICANDI. 


PIUS PP. XI 


Dilecte fili Noster, salutem et apostolicam benedictionem. — Insignis 
. plane est atque nobilissimis rebus praecellens Syracusana Ecclesia; siqui- 
dem, cum tam antiqua habeatur ut a decessore Nostro Leone X « prima 
divi Petri et prima post Antiochenam » appellata sit, Syracusani christia- 
nam fidem, quam iam inde ab apostolica aetate amplexi erant, patrocinio 
praesertim sanctissimae Luciae martyris suffulti, invicte semper ardenter- 
que retinuerunt. Itaque libenter Nos certiores facti sumus eventum dupli- 
citer faustum propediem Syracusis celebratum iri: non solum enim cathe- 
dralis illa aedes, ad egregiae quidem priscaeque artis splendorem instau- 
rata, publico iterum cultui patefiet, sed etiam sollemnia sacra simul in 
caelestis Patronae honorem peragentur. Atque optimum sane est Syracu- 
sanorum civium consilium, dedicandi scilicet Christo Regi vetustissimum 
templum quod, iam a saeculo Vv ante reparatam salutem, fallaci sapientiae 
seu Minervae sacrum fuerat; nam Christus quidem vera est divina Sapien- 
tia, quae renovavit faciem terrae; Christus est pacificus Princeps, cuius 
gloriam atque triumphos ipsa Syracusanorum Patrona suis civibus mori- 
tura praenuntiavit. Laetamur igitur quod amantissimus ille clerus popu- 
lusque, ductu quidem sollertium.Pastorum, tantum praeclarumque opus 
perfecerit; atque ut patérnam Nostram erga Syracusanos testemur bene- 
volentiam, Pontificium Legatum in hac rei faustitate, ad eos mitti iube- 
mus, eo magis quod probe novimus quantopere, ut eiusmodi dedicationi 
Legatus Pontificis adesset, cum Archiepiscopo qui nunc Syracusanae Eccle- 
siae praeest, tum decessori eius pientissimo fuerit in optatis. Quapropter 
te, dilecte fili Noster, his Litteris eligimus qui, personam Nostram gerens, 
Cathedralem illam aedem usitato ritu consecres, eandem Christo Regi dedi- 
ces, variisque aliis caeremoniis nomine Nostro praesideas: id certe eventu- 
rum confisi ut ipse, pro tuo fidei studio et amplissima romanae purpurae 
dignitate, non parum conferas ad celebrationis huius decorem. De fru- 
ctibus autem qui sunt inde exspectandi, dubium quidem non est quin 
magni iidem sint: fiet enim ut sacris his sollemnibus, tot Cardinalium Prae- 
sulumque praesentia illustratis, ad religionis ardorem magis populus exci- 

tetur et Christum Regem, unam salutis spem, quem quidem Patrona san- 
ctissima usque ad effusionem sanguinis confessa est, impensiore amore 
in posterum idem adorare et colere instituat. Interea Deum precantes ut 
optatum exitum res habeat, in caelestium munerum auspicium itemque in 
voluntatis Nostrae testimonium, tibi, dilecte fili Noster, Syracusanorum 
Archiepiscopo tam industrio, iisque omnibus qui sacris caeremoniis inter- 
erunt apostolicam benedictionem effuso animo impertimus. 

Datum Romae apud Sanctum Petrum, die xxviI mensis Decembris 
anno MDCCCCXXVI, Pontificatus Nostri quinto. 


PIUS PP. XI 


II 


AD E.MUM P. D. ALFONSUM M. TIT. 8S. M. ANGELORUM IN THERMIS, S. R. E. 
PRESB. CARD. MISTRANGELO, ARCHIEPISCOPUM FLORENTINORUM, OB 
QUINQUAGESIMUM: NATALEM SACERDOTII EIUS. 


PIUS PP. XI 


Dilecte fili Noster, salutem et apostolicam benedictionem. — In festo 
8S. Ioseph, Deiparae Sponsi castissimi, quod appropinquat, feliciter sane 
annus explebitur quinquagesimus ex quo primum tu ‘sacrum fecisti. Ut 
Nobis allatum est, certe pro tua modestia maluisses commemorationem 
huiusmodi, quae fausta in primis haberi solet, privatim agere ut, medita- 
tioni aeternarum rerum pie vacans, grates in silentio de acceptis beneficiis 
propitio Deo persolveres; sed clerus populusque tuus, qua est erga te pie- 
tate, omnino quidem exoptat ut publice sollemniterque hic eventus cele- 
bretur. Utrumque laude profecto dignum est; et quod ipse de te tam demisse 
sentias et quod grex tuus universus te, ob merita, tanto amore colat atque 
observet. Nos vero, qui paterno admodum animo te prosequimur, equidem 
benevolentiam tibi Nostram in oecasione tam praeclara testatam volumus; 
idque libenter facimus, omnipotentem Deum una cum tuis omnibus pre- 
eando ut et te quam diutissime, ad Ecclesiae istius bonum, benigne sospitet 
et pastoralem tuam diligentiam ubertate fructuum fecundare pergat. 
Scimus enim quo tu caleas studio in tanta sanctorum operum varietate 
provehenda: quae quidem cum in aliis litteris haud ita pridem datis, anno 
seilicet exeunte, archiepiscopatus tui quinto et vicesimo, nominatim iam 
recoluerimus, id addere hic placet te iuvenili sane animo atque alacritate, 
quamvis aetate provectum, adlaborare ut adulescentes, ii praesertim quos 
in Seminariis ad munia sacra instruendos curas, rite quidem pieque insti- 

tuantur. Ne cesses igitur hoe educandi coeptum urgere, in quo sedulo 
sapienterque omnem fere tuae vitae cursum impendisti; sunt enim probi 
adulescentes, non modo meliorum temporum spes, sed etiam sollertium 
pastorum corona et praemium. Interea, ad fructum faustae rei augendum, 
tibi damus ut sollemni die, sacris operatus, benedictionem Nostro nomine 
adstantibus impertias, plenariam admissorum veniam eisdem proponens, 
usitatis videlicet Ecclesiae conditionibus lucrandam. Ac caelestium mune- 
rum praenuntiam praecipuaeque benevolentiae Nostrae testem, tibi, dile- 
cte fili Noster, universoque clero ac populo vigilantiae tuae credito aposto- 
licam benedictionem amantissime in Domino largimur. 

Datum Romae apud Sanctum Petrum, die x mensis Martii anno 
MDCCCCXXVII, Pontificatus Nostri sexto. 


PIUS PP. XI 


Ill. 


AD R. P. D. PAULUM FELICEM BEAUVAIN DE BEAUSEJOUR, EPISCOPUM 
CARCASSONENSEM, XXV EPISCOPATUS ANNUM EXPLENTEM. 


PIUS PP. XI 


Venerabilis frater, salutem et apostolicam benedictionem. — Quoniam 
honor sacrorum Antistitum honor est communis Patris, idcirco libenter 
equidem comperimus in eo esse istum clerum populumque ut natalem 
episcopatus tui quintum et vicesimum, qui appropinquat, magnis 
laetitiae significationibus publice concelebret. Plurimi vero faciendum 
est huiusmodi tuorum erga te studium; ostendit enim luculenter et 
quam egregia pietate atque observantia eniteat grex tuus aman- 
tissimus, et quanta sit meritorum tuorum amplitudo quae tam amplum 
tibi testimonium amoris conciliant. Inter alia, hoc nominatim tuae 
ducitur laudi, non solum te diligenter nullo non tempore sanctissima 
munia obiisse, sed etiam peculiari quodam obsequio Apostolicam hanc 
Sedem prosecutum esse; quod quidem, quamvis sit Pastorum omnium 
officium, dignum tamen est commendatione ac praemio. Nos igitur lae- 
tanter quidem tam fausti eventi oeccasione utimur ut benevolentiam tibi 
Nostram, opinioni parem quam de te habemus, profiteamur; idque cum per 
has Litteras nunc faciamus, tum in cotona ipsa gratulantium tibi, licet 
absentes corpore, animo tamen praesentes, facturi sumus, debitas propi- 
tio Deo grates de beneficiis abs te acceptis tecum persolvendo. Atque ipsum 
Datorem muner.. 1 enixe precati ut te in Ecclesiae istius utilitatem quam 

diutissime sospitet, ad augendum animarum fructum ac celebrationis 
splendorem, facultatem tibi damus ut, sollemni die, adstantibus nomine 
Nostro benedicas, plenam admissorum veniam eisdem proponens, usitatis 
Ecclesiae conditionibus iucrandam. Atque in caelestium donorum auspi- 
cium itemque in praecipuae voluntatis Nostrae signum, apostolicam bene- 
dietionem, tibi, venerabilis frater, Episcopo tuo Auxiliari, universoque clero 
ac populo peramanter in Domino impertimus. 

Datum Romae apud Sanctum Petrum, die UI mensis Aprilis anno 
MDCCCCXXVII, Pontificatus Nostri sexto. 


PIUS PP. XI 


IV 


AD R. P. D. GEORGIUM AMBROSIUM BURTON, EPISCOPUM CLIFTONIENSEM, 
XXV EPISCOPATUS ANNUM CELEBRATURUM. 


PIUS PP. XI 


Venerabilis frater, salutem et apostolicam benedictionem. — Peculiari 
quodam amore, uti patet, communis Pater sacrorum Antistites prosequitur, 
et quaecumque eisdem accidere possunt, secunda vel adversa, toto animo 
participat. Quamobrem facile intelliges, venerabilis frater, quam libenter 
Nos didicerimus annum te proxime celebraturum esse quintum et vicesi- 
mum ex quo ad episcopatus honorem evectus es; siquidem occasionem 
Nobis praestat huiusmodi eventus non modo praeclaram Nostram de te 
opinionem ostendendi, sed etiam paternam admodum tibi benevolentiam 
testandi. Non enim incompertum Nobis est qua tu semper pastorali soller- 
tia istius gregis bonum curaveris, imprimisque pietatem in populo fovendo, 
sanctimonia vitae clero tuo praeeundo, recte puerorum animos confor- 
mando; cumque diligentia simul et scientia egregie niteas, et Curiam istam 
tabulariumque in ordinem redigenda iussisti et episcopalem domum pre- 
tiosis rebus, supellectile sacra librisque omne genus instruxisti. Merito 
igitur quotquot sunt virtutis tuae spectatores, maximeque filii tui amantis- 
simi, valde tibi de faustitate rei gratulantur, lectissima quaeque exoptan- 
tes. Nos vero haec tuorum omina votis Nostris quasi cumulantes, id nomi- 
natim a Deo tibi preeamur ut istum laboris tui campum suae gratiae rore 
fecundans, perpetuis te velit consolationibus recreare, in spe quidem aeter- 
nae mercedis. Quo autem faustae rei recordatio augustior fiat gregique tuo 
fruetuosior, facultatem tibi concedimus ut sollemni die, sacris operatus, 

praesentibus nomine Nostro benedicas, plenariam eisdem admissorum 
veniam proponens, usitatis Ecclesiae conditionibus lucrandam. Interea 
caelestium nuntia munerum apostolica sit benedictio, quam tibi, venera- 
bilis frater, universoque tuo clero ac populo amantissime in Domino 
impertimus. 

Datum Romae apud Sanctum Petrum. die x mensis Aprilis anno 
MDCCCCXXxVU, Pontificatus Nostri sexto. 


PIUS PP. XI 


DECLARATIO 


QUOAD VENIAM LEGENDI COMMENTARIUM DIURNUM, CUI TITULUS « L’ACTION 
FRANQGAISE », A SANCTITATE SUA IN INDICEM RELATUM. 


Cum Beatissimus Pater, die xxIv mensis Februarii a, MDCCOCXxvH, 
Emum Dominum Card. Ludovicum E. Dubois, Archiepiscopum Parisien- 
sem, coram admisisset, haec quae sequuntur, quoad damnationem Com- 
mentarii diurni I’ Action Frangaise eidem percontanti declaravit: 

1. Cum Summus ipse Pontifex memoratum Commentarium Indici 
librorum prohibitorum inseruerit, idem unus huiusmodi interdictione ac 
vetito exsolvere potest. 

2. Attamen, pro sua in Galliae Episcopos benevolentia ac peculiari 
fiducia, eisdem facultatem facit, ut veniam dare queant, raro quidem ac 
gravibus tantum de causis, fidelibus suae cuiusque iurisdictioni subiectis, 
legendi Commentarii L’ Action Frangaise. 

3. Quae autem generali modo iam habita sunt, aut in posterum habe- 
buntur, rescripta legendi libros aut ephemerides prohibitos, veniam non 
praebent memoratum Commentarium legendi, tam sollemni documento 
ab ipsa Sanctitate Sua proscriptum. 

Quas quidem declarationes Augustus Pontifex Emo Cardinali Archie- 
piscopo Parisiensi mandavit ut cum ceteris universae Galliae Cardinali- 
bus et Archiepiscopis, in communem coetum mox conventuris, communi- 
caret, easque publici iuris fieri iussit. 


Acta,vol. XIX, a. 5. — 5-5-927. 14 

ACTA SS. CONGREGATIONUM 


SUPREMA SACRA CONGREGATIO S. OFFICII 


INSTRUCTIO 


AD ARCHIEPISCOPOS, EPISCOPOS CETEROSQUE LOCORUM ORDINARIOS: DE 
SENSUALI ET DE SENSUALI-MYSTICO LITTERARUM GENERE. 


Inter mala huius aetatis funestissima, quae doctrinam christianam 
de moribus penitus subvertunt atque animabus, Iesu Christi emptis pre- 
tioso Sanguine, admodum nocent, imprimis numeranda sunt ea litterarum 
genera quae sensualitati et libidini aut etiam lascivo cuidam mysticismo 
indulgent. Huiusmodi sunt praecipue fabulae romanenses, narratiunculae 
commenticiae, dramata, comoediae, quarum quidem scriptionum incredi- 
biliter fecunda sunt haec tempora quotidieque maior ubique copia diffun- 
ditur. 

Quae ingeniorum commenta quibus tam multi, maximeque iuvenes, 
tantopere capiuntur, si pudoris et honestatis finibus, non sane angustis, 
continerentur, non solum sine fraude delectare, sed etiam ad legentium 
mores conformandos prodesse possent. 

Nune vero satis dolere non licet, ut dictum est, ex hac affluentia 
librorum in quibus magna cum fascinatione nugacitatis par inest tur- 
pitudo, gravissimam animarum iacturam exsistere. Etenim quam plures 
huius generis scriptores fulgentissimis imaginibus impudica facta depin- 
gunt; obscoenissima quaeque, modo tecte, modo aperte et procaciter, 
omni castimoniae lege neglecta, enarrant; subtili quadam analysi vitia 
carnalia vel pessima describunt eaque cunctis orationis luminibus et leno- 
ciniis exornant, adeo ut nihil iam in moribus inviolatum relinquatur. Id 
omne quam perniciosum sit, praesertim adolescentibus, quibus fervor 
aetatis difficiliorem efficit continentiam, nemo est qui non videat. Volu- 
mina autem illa, tenuia saepe, parvo venalia prostant apud bibliopolas, 
per vias et plateas civitatum, in stationibus, quae dicuntur, viae ferreae, 
eademque in manus omnium mira rapiditate veniunt et familias christia- 
nas in magna et luctuosa frequenter discrimina adducunt. Nam quis 
ignorat litteris eius modi phantasiam fortiter excitari, effrenatam libi- 
dinem vehementer accendi et cor in coenum turpitudinum trahi? 


| 
| 
| 
| 
| 


Suprema 8. Congregatio S. Officii 187 


Ceteris vero fabulis amatoriis multo peiores solent ab iis proferri qui, 
horribile dictu, pabulum morbosae sensualitatis rebus sacris cohonestare 
non verentur, amoribus impudicis quamdam pietatem in Deum et reli- 
giosum mysticismum, falsissimum quidem, intexendo: quasi Fides cum 
rectae vivendi normae negligentia, imo impudentissima infitiatione, com- 
ponatur et virtus religionis cum morum depravatione consocietur. Contra, 
sanctum est vitam aeternam neminem consequi posse, qui, licet veritates 
divinitus revelatas vel firmissime credat, praecepta tamen a Deo data non 
eustodit, cum ehristiani hominis ne ipsum quidem mereatur nomen qui- 
cumque fidem Christi professus, Christi vestigiis non ingreditur: « Fides 
sine operibus mortua est » (Iac., 2, 26) monuitque Salvator noster: « Non 
omnis qui dicit mihi Domine, Domine, intrabit in regnum eaelorum, sed 
qui facit voluntatem Patris mei, qui in caelis est, ipse intrabit in regnum 
caelorum » (Matt., 7, 21). 

Ne quis vero illa opponat: in pluribus illorum librorum nitorem et 
ornamenta orationis vere laudanda inesse, psychologiam hodiernis inventis 
congruentem praeclare doceri, lascivas autem corporis voluptates eo repro- 
bari quod exprimantur, ut sunt, foedissimae, aut quod interdum cum 
conscientiae angoribus coniunctae ostendantur, vel quod patefiat quam 
saepe extrema turpissimi gaudii luctus cuiusdam poenitentiae occupet. 
Nam neque scribendi elegantia, nee medicinae aut philosophiae scientia — 
si modo his litterarum generibus ea continentur — nec mens, quaevis ea 
sit, auctorum impedire unquam possunt quominus lectores, quorum 
generatim, propter naturae corruptionem, magna est fragilitas magnaque 
ad luxuriam propensio, pagidarum immundarum illecebris sensim irre- 
titi, et mentibus pervertantur et cordibus depraventur, ac, remissis ha- 
benis cupiditatum, ad scelera omnis generis delabantur, vitamque ipsam, 
sordibus oppletam, fastidientes, haud raro se ipsi interimant. 

Ceterum quod mundus, qui sua quaerit usque ad contemptum Dei, 
his libris delectetur, eosdemque divulget, mirandum non est; sed maxime 
dolendum, a scriptoribus qui christiano nomine se iactant, operam stu- 
diumque in tam exitiosas litteras conferri. Numquid fieri potest ut prin- 
cipiis ethicae evangelicae adversando, adhaereatur Iesu benedicto, qui 
omnibus, ut carnem cum vitiis et concupiscentiis suis crucifigant, prae- 
cepit? « Si quis vult — inquit — post me venire, abneget semetipsum, et tollat 
crucem suam, et sequatur me» (Matt., 16, 24). 

Atque eo quidem audaciae et impudentiae scriptores processisse non 
paucos videmus, ut ea ipsa vitia suis libris in vulgus spargant, quae Apo- 
stolus vel nominari a christifidelibus vetuit: « Fornicatio autem, et omnis 
immunditia... nec nominetur in vobis, sicut decet sanctos » (Eph., 5, 3). Di- 

scant isti tandem aliquando se duobus dominis servire non posse, Deo et 
libidini, religioni et impudicitiae. «Qui non est mecum —ait Dominus Iesus — 
contra me est » (Matt., 12, 30), ac certe cum Iesu Christo non sunt scriptores 
sordidis descriptionibus bonos depravantes mores, qui societatis civilis 
ac domesticae sunt verissima fundamenta. 

Itaque perspecta litterarum lascivarum colluvie, quae quoquo anno 
latius omnes fere nationes inundat, Sacra haec Suprema Sancti Officii 
fidei et moribus tuendis praeposita Congregatio, Apostolica auctoritate 
ac nomine SSmi Domini Nostri Pii Divina Prov. Papae XI, omnibus 
locorum Ordinariis mandat, ut omni qua possunt ope tanto tamque prae- 
senti malo mederi conentur. 

Profecto ipsorum est, qui a Spiritu Sancto positi sunt regere Eccle- 
siam Dei, in omnia, quae in suis dioecesibus typis imprimantur et edantur, 
solerter diligenterque invigilare. Neminem autem illud effugit, libros, qui 
toto orbe hodie vulgantur, longe crebriores esse quam qui a Sede Aposto- 
lica examini possint subiici. Propterea Pius X s.r. Motu-proprio « Sacro- 
rum Antistitum » haec edixit: « Quicumque in vestra uniuscuiusque dioe- 
cesi prostant libri ad legendum perniciosi, ii ut exsulent fortiter contendite, 
solemni etiam interdictione usi. Etsi enim Apostolica Sedes ad huiusmodi 
scripta e medio tollenda omnem operam impendat, adeo tamen iam numero 
crevere, ut vix notandis omnibus pares sint vires. Ex quo fit, ut serior 
quandoque paretur medicina, quum per longiores moras malum invaluit ». 

Nee vero talium voluminum et opusculorum pleraque, quamquam 
perniciosissima, speciali Supremae huius Congregationis censura plecti 
valent. Quare Ordinarii ex canone 1397 §4 C. I. C. per se aut per Con- 
silia a vigilantia, quae quidem Summus idem Pontifex, litteris encyclicis 
« Pascendi dominici gregis » instituit, sedulo naviterque gravissimum istud 
munus explere studeant; neque opportune denunciare in dioecesanis 
Commentariis praetermittant eosdem libros uti damnatos et quam maxime 
noxios. 

Praeterea quis ignorat Ecclesiam generali lege iam statuisse, ut libri 
pravitate infecti, qui morum integritatem data opera vel ex professo lae- 
derent, vetiti haberentur omnes, perinde ac si in Indicem librorum prohi- 
bitorum relati essent? Consequitur inde ut peccatum letale ab iis admit- 
tatur qui sine permissione debita librum non dubie salacem legant, etiamsi 
ab auctoritate ecclesiastica non sit nominatim damnatus. Et quia de hac 
re, maximi quidem momenti, falsae et exitiosae opiniones obtinent inter 
christifideles, ideo locorum Ordinarii pastoralibus admonitionibus curent, 
ut imprimis parochi eorumque adiutores animum in id intendant, et fide- 
les opportune edoceant. 

Insuper omnibus declarare qui libri nominatim, pro singularum dioe- 
cesium necessitatibus, ipso iure prohibiti sint Ordinarii ne omittant. Quod 
si fideles a volumine quopiam arcere efficacius celeriusque se posse existi- 
ment si peculiari decreto illud improbent, hoc suo iure omnino utantur 
oportet sicut, gravioribus causis postulantibus, id ipsum consuevit 8. Se- 
des, ad praescriptum canonis 1395 §1 C. I. C.: «Ius et officium libros ex 
iusta causa prohibendi competit non solum supremae auctoritati eccle- 
siasticae pro universa Ecclesia, sed pro suis subditis Conciliis quoque par- 
ticularibus et locorum Ordinariis », 

Denique haec Suprema Sacra Congregatio omnes Archiepiscopos, Epi 
scopos et reliquos locorum Ordinarios iubet, occasione relationis dioece- 
sanae, quidquid contra libros lascivos statuerint et exsecuti sint, Sancto 
Officio manifestare. 

Ex aedibus Sancti Officii, die 3 Maii 1927. 


L. & 8. R. CARD. MERRY DEL VAL, a Secretis. 


SACRA CONGREGATIO CONSISTORIALIS 


I 


RHEGINEN.- NICOTRIEN.-OPPIDEN. 
DISMEMBRATIONIS ET AGGREGATIONIS 


DECRETUM 


Inter paroecias quae ad archidioecesim Rheginensem pertinent, duae 
adnumerantur, quibus titulus a S. Xysto de Joppolo et a S. Maria de Molo- 
chio, quarum prior intra fines dioecesis Nicotriensis, altera autem intra 
limites dioecesis Oppidensis exstat. 

Cum vero, ob nimiam distantiam istarum paroeciarum istorumque 
locorum, fideles, nonnisi magno cum incommodo, proprium adire queant 
pastorem et hic suas oves possit invisere, SSmus Dominus Noster Pius 
divina Providentia PP. XI, maiori animarum bono semper intentus, prae- 
fatas duas paroecias de Joppolo et de Molochio ex archidioecesi Rhegi- 
nensi seiungendas et dioecesibus Nicotriensi ac Oppidensi respective aggre- 
gandas statuit. 

Ideoque, suppleto, quatenus opus sit, quorumcumque in hac re inter- 
esse habentium vel habere praesumentium consensu, ex certa scientia 
deque Apostolicae potestatis plenitudine, praesenti Consistoriali decreto, 
perinde valituro ac si Apostolicae sub plumbo Litterae expeditae forent, 
ae duplici exemplari exarando, paroecias de Joppolo et de Molochio, quibus 
finibus in praesenti circumscribuntur, ab archidioecesi Rheginensi separat 
et dismembrat, ex iisque paroeciam de Joppolo Nicotriensi dioecesi, paroe- 
ciam vero de Molochio dioecesi Oppidensi perpetuo assignat et aggregat. 

Praecipit autem ut documenta omnia quae praedictas paroecias quo- 
quomodo respiciunt, a cancellaria curiae archidioecesis Rheginensis 
extrahantur, debitaque forma cancellariis curiarum episcopalium Nico- 
triensis et Oppidensis respective tradantur. 

Ad praemissa omnia exsecutioni mandanda, quatenus referuntur ad 
paroeciam de Joppolo, SSmus Dominus Noster deputare dignatus est 
R. P. D. Felicem Cribellati, Episcopum Nicotriensem et Tropiensem; 
quatenus vero ad paroeciam de Molochio spectant, R. P. D. Antonium 
Galati, Episcopum Oppidensem, eisque tribuens facultates opportunas et 
necessarias, etiam subdelegandi, ad effectum de quo agitur, quamcumque 
personam in ecclesiastica dignitate constitutam; facto onere mittendi, intra 
sex menses, ad hance 8S. Congregationem, authenticum exemplar peractae 
executionis. Contrariis quibusvis non obstantibus. 

Datum Romae, ex aedibus 8. C. Consistorialis, die decima secunda 
Martii anno millesimo nongentesimo vigesimo septimo. 


Pro Emo D. Card. Secretario 
+ Fr. Raphaél C., Archiep. Thessalonicen., Adsessor. 


L. S. 
Iosephus Pasquazi, Officialis. 


II 
PROVISIO ECCLESIARUM 


Ssmhus Ditus Noster Pius divina Providentia Pp. XI, decretis Sacrae 
Congregationis Consistorialis, Ecclesias quae sequuntur de proprio sin- 
gulas Pastore providit, nimirum: : 

3 Aprilis 1927. — Titulari episcopali Ecclesiae Lebedensi, R. D. Au- 
gustinum Pacha, Administratorem Apostolicum territorii de Timisoara. 

8 Aprilis. — Titulari episcopali Ecclesiae Berissensi, R. D. Carolum 
Radontski, parochum civitatis Posnaniae, quem deputavit Auxiliarem 
R. P. D. Augusti Hlond, Archiepiscopi Gnesnensis et Posnaniensis. 

13 Aprilis. — Cathedrali Ecclesiae Caliensi, R. D. Aloisium Hadria- 
num Diaz, in archidioecesi Bogotensi parochum loci Anolaima. 

18 Aprilis. — Cathedrali Ecclesiae Sancti Hippolyti, R. D. Michaelem 
Memelhaiier, Antistitem Urbanum, Canonicum poenitentiarium Capituli 
cathedralis Sancti Hippolyti. 

22 Aprilis. — Cathedrali Ecclesiae Novae Segobiae, R. P. D. Iacobum 
C. Sancho hactenus Episcopum Tuguegaraonensem. 

— Cathedrali Ecclesiae Barrensi, R. D. Adalbertum Sobral, Vicarium 
generalem, Canonicum et Rectorem Seminarii dioecesis Aracajuensis. 

— Cathedrali Ecclesiae nuper erectae de Jacarézinho in Brasilia, 
R. D. Ferdinandum Taddei, e Congregatione Missionis, Rectorem Semi- 
narii Curitybensis. 

29 Aprilis. — Cathedrali Ecclesiae Adiacensi, R. D. Ioannem Rodié, 
Rectorem parvi Seminarii Foroiuliensis. 

— Titulari episcopali Ecclesiae Hadrianopolitanae in Bithynia, R. D. 
Alexandrum Carlo, e Societate Parisiensi Missionum ad exteros, quem 
deputavit Vicarium apostolicum nuper erecti vicariatus de Lang-Long. 


SACRA CONGREGATIO DE PROPAGANDA FIDE 


I 
PROVISIO ECCLESIAE 


Sanctissimus Dominus Noster Pius divina Providentia Pp. XI, decreto 
Sacrae Congregationis de Propaganda Fide, diei 16 Martii 1927, metro- 
politanae Ecclesiae Tokiensi praefecit R. D. Ioannem Alexium Chambon, 
e Societate Parisiensi pro Missionibus exteris. 


II 
NOMINATIONES 


Brevi Apostolico nominatus est: 

Decreto autem 8. ©. de Propaganda Fide sub die 22 Aprilis 1927, 
R. D. Laurentius Martin renunciatus est Praeses Consilii Nationalis 
Pont. Operis a Propagatione Fidei pro Australia. 

16 Martii 1927. — Vicarius Apostolicus de Ningyuanfu, R. P. Stanislaus 
Baudry, e Societate Parisiensi pro Missionibus exteris. 

APPROBATIONES 


Decretis sacri Consilii christiano nomini propagando, Beatissimus 
Pater, die 1 Octobris 1926, Constitutiones Canonissarum Missionariarum 
a 8. Augustino, definitive, atque, die 18 Novembris 1926, Constitutiones 
Sororum tertii Ordinis 8S. Dominici, Congregationis africanae sub titulo 
8S. Catharinae Senensis, ad septennium per modum experimenti, appro- 
bavit. 


SACRA CONGREGATIO RITUUM 


I 
ROMANA 


INSTRUCTIO CIRCA MISSAS IN ORATIONE XL HORARUM CELEBRANDAS 


Ut ea, quae in Clementina Instructione atque in Decretis huius Sacrae 
Rituum Congregationis iam praescripta fuerant circa Missas tempore 
Orationis xt Horarum celebrandas, novis Missalis Romani Rubricis 
omnino respondeant, eadem Sacra Rituum Congregatio, audito specialis 
Commissionis suffragio, haec declaranda censuit, nimirum. 

I. Missa votiva solemnis de Ssthho Sacramento vel pro Pace permittitur 
iisdem diebus, quibus Missa votiva solemnis pro re gravi et publica 
simul causa celebrari potest, iuxta novas Missalis Romani Rubricas, 
tit. II, n. 3. Diebus autem quibus huiusmodi Missa impediatur, in Missa 
solemni diei currentis sub unica conclusione cum prima Oratione addatur 
Commemoratio de Missa votiva impedita; sed Oratio de Ssmho Sacra- 
mento, ob identitatem Mysterii, omittatur in Festis Passionis, Crucis, 
Ssmi Redemptoris, Sacratissimi Cordis Iesu et Pretiosissimi Sanguinis, 
iuxta Decretum n. 3924 ad IV, diei 3 Iulii 1896. 

II. In eadem Missa votiva solemni de Ssmo Sacramento vel pro Pace, 
neenon in Missa solemni quae illius Missae votivae impeditae locum tenet, 
fiant tantummodo Commemorationes quae praescribuntur in Missa votiva 
solemni pro re gravi et publica simul causa, iuxta novas Missalis Romani 
Rubricas, tit. II, n. 3, et tit. V, nn. 3 et 4. 

III. In Missa votiva solemni pro Pace et in Missis privatis quae triduo 
expositionis celebrantur, addatur Collecta de Ssmho Sacramento, etiam oc- 
currentibus Festis solemnioribus universalis Ecclesiae, numquam autem 
sub unica conclusione cum Oratione Missae, sed post Orationes a Rubricis 
praescriptas; haec tamen Collecta omittatur, si Missa vel Commemoratio 
in Missa occurrens sit de identico Domini Mysterio, et in Missis quae in 
Commemoratione omnium fidelium defunctorum celebrentur. 

IV. In Missa votiva solemni pro Pace, etiamsi extra Dominicam cele- 
bretur, Symbolum addatur, iuxta novas Missalis Romani Rubricas, 
tit. VII, n. 3 et Decretum n. 3922, tit. II, §3, diei 30 iunii 1896. 

Facta autem Sanctissimo Domino nostro Pio Papae XI, per infra- 
scriptum Cardinalem Sacrae Rituum Congregationi Praefectum, relatione, 
Sanctitas Sua praefatam Instructionem circa Missas in Oratione XL 
Horarum celebrandas adprobavit, eamque adhibendam decrevit, contrariis 
non obstantibus quibuscumque. Die 27 Aprilis 1927. 


8 A. Carp. Vico, Ep. Portuen. et 8S. Rufinae, 


S. R. C. Praefectus. 
L. 8. 
Angelus Mariani, Secretarius. 


II 
NOTANDUM 
Pag. 154 praecedentis fasciculi duo Elogia emendanda sunt ut sequitur: 


Die 4 Augusti (pznultimo loco) 
In vico Ars, dioecésis Belliciénsis, in Gallia, sancti Joannis Baptiste 
Mariz Vianney, Confesséris, qui in parochjéli minere obetindo éxstitit 
insignis, et a Pio Papa Undécimo in sanctérum nimerum relatus est. 


Die 19 Augusti (antepznultimo loco) 

Cadémi, dicecésis Baiocénsis, in Gallia, sancti JoA4nnis Eudes, Confes- 
séris, Missiondrii Apostdlici, fundatéris Congregatiénis Presbyterérum 
Jesu et Marie necnon Ordinis Déminze Nostre a Caritdte et promotéris 
litargici cultus erga sacratissima Corda, quem Pius Papa Undécimus 
fastis sanctérum adscripsit. 


| 


194 Acta Apostolicae Sedis - Commentarium 0 ficiale 


S. CONGREGATIO DE SEMINARIIS 
ET STUDIORUM UNIVERSITATIBUS 


DECLARATIO 


Quaesitum est a Sacra Congregatione de Seminariis et de Studiorum 
Universitatibus utrum praescriptio in Litteris Encyclicis Pascendi (8 Se- 
ptem. 1907) contenta hisce verbis: « Theologiae ac Iuris Canonici Laurea 
nullus in posterum donetur, qui statum curriculum in scholastica Philo- 
sophia antea non elaboraverit. Quod si donetur, inaniter donatus esto » adhuc 
vigeat. 

Re Ssmo D. N. Pio PP. XI delata in audientia die 27 huius mensis 
ab infrascripto eiusdem Sacrae Congregationis Card. Praefecto, Ssmhus 
respondere dignatus est: 

Affirmative. 

Romae, e 8. Congregatione de Seminariis et de Studiorum Universi- 
tatibus, die 29 Aprilis 1927. 


C. CARD. BISLETI, Praefectus. 


L. 


Iacobus Sinibaldi, Ep. Tiberien., Secretarius. 


| 
. 
2 
4 


ACTA TRIBUNALIUM 


SACRA ROMANA ROTA 


Citationes edictales 
I 
SANCTI MARCI et BISINIANI 


NULLITATIS MATRIMONIT (LADERCHI-MOLINO) 


Cum ignoretur locus actualis commorationis Raphaelis Molino, in 
causa conventi, eundem citamus ad comparendum, sive per se, sive per 
Procuratorem legitime constitutum, in sede Tribunalis S. R. Rotae (Roma, 
via della Dataria, 94) die 6 Iunii 1927, hora 12, ad concordandum de dubio 
disputando, vel infrascripto subscribendum, et ad diem designandam qua 
habebitur Turnus rotalis pro causae definitione: 

An constet de nullitate matrimonii in casu. 

Ordinarii locorum, parochi, sacerdotes et fideles quicumque notitiam 


habentes de loco commorationis praedicti Raphaelis Molino curare debent, 
ut de hac edictali citatione ipse moneatur. * 


L. F. Solieri, Ponens. 


Ex Cancellaria Tribunalis 8. R. Rotae, die 4 Aprilis 1927.’ 
Toannes Ladelci, Notarius. 


* Etant inconnu le lieu de la demeure actuelle de M. Raphaél Molino, défen- 
deur en cette cause, Nous le citons & comparaitre, par propre personne ou par un 
procureur légitimement constitué, au siége du Tribunal de la S. Rote Romaine 
(Roma, Via della Dataria, n. 94), 6 Juin 1927, & 12 heures, pour concorder ou 
souscrire le doute ci-dessous rapporté, et fixer le jour de la cause devant la Rote. 


Conste-t-il de la nullité du mariage dans ce cas? 


Les Ordinaires des lieux, les curés, les prétres, les fidéles ayant connaissance 
du lieu de la résidence du dit M. Raphaél Molino devront, dans la mesure du 
possible, l’avertir de la présente citation. 

II 
ROMANA 


NULLITATIS MATRIMONII (NUNZIANTE-FREWEN) 


Cum Hugo Frewen, in causa conventus, locum novissimum suae com- 
morationis (88 William Street, Norwood, South Australia) deseruerit et 
ignoretur ubi actu degat, eandem conventum citamus ad comparendum, 
sive per se, sive per Procuratorem legitime constitutum, in sede Tribu- 
nalis S. R. Rotae (Roma, via della Dataria, 94) die 3 Augusti 1927, hora 12 
ad concordandum de dubio disputando, vel infrascripto subscribendum, et 
ad diem designandam qua habebitur Turnus rotalis pro causae defini- 
tione: 

An sententia Rotalis diei 4 Augusti 1924 confirmanda sit vel infir- 
manda in casu. 

Ordinarii locorum, parochi, sacerdotes et fideles quicumque notitiam 


habentes de loco commorationis praedicti Hugonis Frewen curare debent, 
ut de hac edictali citatione ipse moneatur. * 


L. 8. M. Massimi, Decanus, Ponens. 


Ex Cancellaria Tribunalis S. R. Rotae, die 3 Maii 1927. 
Ioannes Ladelci, Notarius. 


* Etant inconnu le lieu de ia demeure actuelle de M. Hugo Frewen (jadis 
a Norwood, Australie mérid., 88 William Street) défendeur en cette cause, 
Nous le citons & comparaitre, par propre personne ou par un procureur légi- 
timement constitué, au siége du Tribunal de la 8. Rote Romaine (Roma, Via 
della Dataria, n. 94), 3 Aofit 1927, &4 12 heures, pour concorder ou souscrire 
le doute ci-dessous rapporté, et fixer le jour de la cause devant la Rote. 


Doit on confirmer ou casser la sentence de la Rote, du 4 Aoitt 1924? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit M. Hugo Frewen devront, dans la 
mesure du possible, l’avertir de la présente citation. 

DIARIUM ROMANAE CURIAE 


SACRA CONGREGAZIONE DEI RITI 


Martedi, 5 Aprile 1927, nel Palazzo Apostolico Vaticano, dinanzi la 
augusta presenza del Santo Padre, si é tenuta la Congregazione Generale dei 
Sacri Riti, nella quale gli Emhi e Revrhi Signori Cardinali, i Revihi Prelati ed 
i Consultori teologi, componenti la medesima, hanno discusso e dato il loro 
voto sul dubbio delle virti in grado eroico nella causa di beatificazione e 
canonizzazione del Ven. Servo di Dio Giovanni Battista Trona, Sacerdote 
della Congregazione dell’Oratorio di 8. Filippo Neri nella citt& di Mondovi. 


Martedi, 26 Aprile 1927, nel Palazzo Apostolico Vaticano, coll’inter- 
vento degli Emi e Rmi Signori Cardinalie col voto dei Rimi Prelati e Consultori 
teologi, componenti la 8. Congregazione dei Riti, si ¢ tenuta la Congregazione 
Preparatoria per discutere sopra due miracoli che si asseriscono operati da Dio 
per intercessione della Beata Caterina Thomas, Canonichessa Regolare professa 
dell’Ordine di 8, Agostino, i quali miracoli vengono proposti per la sua cano- 
nizzazione. 


SEGRETERIA DI STATO 


NOMINE 
Con biglietti della Sgreteria di Stato, in data 23 Marzo 1927, la Santita 
di Nostro Signore si é benignamente degnata di annoverare fra gli Eminen- 
tissimi Porporati membri della Sacra Congregazione dei Religiosi l’Emo e 
Revmho Signor Cardinale Tommaso Pio Boggiani, e tra i Consultori della 
medesima Sacra Congregazione |’Illtho e Reviho Mons. Angelo Sinibaldi. 


Con Brevi Apostolici, il Santo Padre Pio XI, felicemente regnante, si é 

degnato di nominare: 

9 elena 1926. L’ Etho Sig. Cardinale Alessandro Verde, Protettore dell’ Isti- 
tuto di Nostra Signora delle Missioni (Hastings, 
Sussex). 

8 Marzo 1927. Monsig. Giorgio Caruana, Arcivescovo tit. di Sebaste, Inter- 
nunzio Apostolico presso la Repubblica di Haiti. 

26 » » L’Etho Sig. Cardinale Bonaventura Cerretti, Protettore del 
Pio Sodalizio di S. Michele Arcangelo ai Corri- 
dori di Borgo. 

Assistenti al Soglio Pontificio: 
25 Giugno 1926. Monsig. Michéle Kelly, Arcivescovo di Sydney.) « 
31 Marzo 1927. Monsig. Giorgio Ambrogio Burton, Vescovo di Clifton. 
12 Aprile »  Monsig. Paolo Felice Beuvain de Beausejour, Vescovo di 
Carcassona. 


Protonotari Apostolici ad instar participantium : 
11 Marzo 1927. Monsig. Agostino Zaboglio, della diocesi di Como. 
4 Aprile » Monsig. Massimo Sabatier, dell’archidiocesi di Parigi. 
Prelati Domestici di S. 8.: 
20 Gennaio 1925. Monsig. Giulio Giuseppe Boucheras, della dioc. di Clermont. 
» » » Monsig. Guglielmo Sembel, della medesima diocesi. 


25 Giugno » Monsig. Ambrogio Rosa, dell’archidiocesi di Milano. 
12 Gennaio 1927. Monsig. Filiberto Edmondo da Silva, dell’archidiocesi di 


Rio Janeiro. 
2 Febbraio » Monsig. Gennaro Tignola, dell’archidiocesi di Napoli. 
» » Monsig. Agnello Mannato, della medesima archidiocesi. 
» » » Monsig. Michele Jetti, della medesima archidiocesi. 
4 Marzo » Monsig. Pietro Peloso, della diocesi di Acqui. 
12 » » Monsig. Primo Carmignoto, della diocesi di Padova. 
16 > » Monsig. Giovanni Sheehan, dell’archidiocesi di Sant’Antonio 
(8. U. A.). 
24 » » Monsig. Antonio Delort, della diocesi di Saint-Flour. 
» » » Monsig. Flaviano Bourbouze, della medesima diocesi. 
1 Aprile » Monsig. Giuseppe Lodzin, della diocesi di Katowice. } 


ONORIFICENZE 
Con: Brevi Apostolici, il Santo Padre Pio XI, felicemente regnante, si é 
degnato di conferire: 
La Commenda dell’Ordine Piano: 


29 Marzo 1927. Al sig. Elia Shama (Egitto). 
5 Aprile » Al sig. Felice Frankowski (Polonia). 


9 » » Al sig. comm. Lorenzo De Rossi (Roma). 
13 » » Al sig. avv. Giovanni Battista Castelli, dell’archidiocesi di 
Napoli. 


La Gran Croce dell’ Ordine di San Gregorio Magno, classe civile: 


5 Aprile 1927, Al sig. Luigi Borno, Presidente della Repubblica di Haiti. 
18 » » AS. EB. il sig. Edoardo Aunds, Ministro del Lavoro nel 
Regno di Spagna. 

La Placea dell’Ordine di San Gregorio Magno, classe civile: 
23 Marzo 1927. Al sig. Luigi de Pedroso y Madan, conte de San Esteban 
de Cafiongo, della diocesi di Madrid. 
La Oommenda dell’Ordine di San Gregorio Magno, classe civile: 


23 Febbraio 1927. Al sig. Osvaldo Bona, della diocesi di Biella. : 
5 Marzo » Al sig. conte Carlo Cecilio Blunt, dell’archidiocesi di Parigi. 


28 » » Al sig. cav. Alfredo Ciani (Roma). 

31 » » Al sig. Leonardo Richarz, della diocesi di Hildesheim. : 
1 Aprile » Al sig. Antonio Mies, dell’archidiocesi di Colonia. ‘ 
9 » » Al sig. comm. Alberto Pelagallo (Roma). 


» » » Al sig. comm. Mario Maruffi (Roma). 


Il Oavalierato dell’Ordine di San Gregorio Magno, classe civile: 


28 Gennaio 1927. Al sig. prof. Chunkath Giuseppe Varkey, della diocesi di 
Mangalore. 

15 Febbraio » Al sig. Paolo Cheer, della diocesi di Versailles. 

22 Marzo » Al sig. Vincenzo Cizza, della diocesi di Cotrone. 


23» » Al sig. Giuseppe Rumor, della diocesi di Vicenza. 
25» » Al sig. architetto Giovanni Battista Maillard, della diocesi 
di Lilla. 
29 » » Al sig. Giuseppe Lietaud, della diocesi di Marsiglia. 
2 Aprile » Al sig. Luigi Lazzati dell’archidiocesi di Milano. 
8 s% » Al sig. Leonardo Adriano Verhoeff, della diocesi di Harlem. 


La Commenda dell’Ordine di San Silvestro Papa: 
4 Aprile 1927. Al sig. architetto Carlo dell’Acqua, dell’archid. di Milano. 


Il Cawalierato dell’Ordine di San Silvestro Papa: 
Marzo 1927. Al sig. Giuseppe Maria Bellini, dell’archidiocesi di Lanciano. 
» » Al sig. Giuseppe Miccinelli (Roma). 
» » Al sig. Tommaso Ahern, della diocesi di Perth. 


24 

MAGGIORDOMATO DI SUA SANTITA 


NOMINE 
Con Biglietti di S. E. Rtha Monsig. Maggiordomo, il Santo Padre Pio XI, 
felicemente regnante, si 6 degnato di nominare: 
Camerieri Segreti Soprannumerari di 8. 8.: 
Marzo 1927. Monsig. Stefano Nadler, dell’archidiocesi di Strigonia. 
» Monsig. Manfredo Leite, dell’archid. di 8. Paolo (Brasile). 
Monsig. Goffredo Peruter, della diocesi di Trento. 
Monsig. Guido Mazzocco, della diocesi di Padova. 
Monsig. Francesco Jaitner, della diocesi di Breslavia. 
Monsig. Camillo Aldrighetti, della diocesi di Verona. 
Monsig. Luigi Gonzaga de Moura, della diocesi di Campinas. 
Monsig. Geronimo Baggio, della medesima diocesi. 


Camerieri Segreti di Spada e Cappa Soprannumerari di 8. 8 : 


Marzo 1927. Il sig. Federico Francesco Corballis, dell’ archidiocesi di 
Westminster. 
Aprile » Il sig. barone Giovanni de Blicher, della diocesi di Meissen. 
» » Tl sig. marchese Maria Pietro de Belloc de Chamborant, 
dell’archidiocesi di Parigi. 


Cameriere d’onore in abito paonazzo di 8. 8.: 
Aprile 1927. Monsig. Felice Canelli, della diocesi di S. Severo. 


Cameriere d’onore extra urbem di 8S. 8.: 
Aprile 1927. Monsig. Francesco Paolo Recchini, dell’archidiocesi di Lan- 
ciano e Ortona a Mare. 


Cameriere @’onore di Spada e Cappa Soprannumerario di 8. 8.: 
Aprile 1927. Il sig. Guglielmo Assia Steffen, della diocesi di Bressanone. 


Cappellani Segreti d’onore di 8. 8.: 
Aprile 1927. Monsig. Giulio MAtrai, dell’archidiocesi di Strigonia. 
» » Monsig. Vittore Téth Zoltan, dell’archidiocesi di Agria. 


NECROLOGIO 


Aprile 1927. Monsig. Giacomo Downey, Vescovo tit. di Adada. 
” » Monsig Giuseppe Hoare, Vescovo di Ardagh. 

ANNUARIO por 1927 


Volume in-12°, di pp. 956, adorno di un artistico ritratto di Sua Santita 
Pro XI. - Legato in tela rossa, con titolo in oro e stemma sul piano. 


Prezzo per ogni copia: 
In Roma L. a5— In Italia, franco di posta L. 28— Per |’Estero L. 35 — 


RITUS SERVANDUS in. .Coronatione Imaginis B. Mariae Virginis. . 


In-4°, pp. 8 in rosso-nero. 
Romae L. 2— In Italia, vecturae pretio soluto L. 2,50 Apud Exteros L. 3,a5 


IN FESTO S. IOANNIS A CRUCE Confessoris et Ecclesiae Doctoris 
(die 24 Novembris): 
MISSA. In-folio, pp. 2, caratteri rosso-neri, nei margini 18X27 (gr. 5). 


In Roma L. 0,60 _ In Italia, franco di posta L. 0,70 Per l’Estero L. 1,10 
MISSA. In-4° piccolo, caratteri neri e rubriche in corsivo, carta comune (15X24), 
In Roma L. 0,50 In Italia, franco di posta L. 0,60 Per l’Estero L. 1 — 

OFFICIUM. In-i6°, caratteri rosso-neri, carta indiana, pp. 6. 
In Roma L. 0,80 In Italia, franco di posta L. 0,90 Per l’ Estero L. 1,30 


Italia 
L. 


Missa, In festo B. Antonii Mariae Gianelli, Confessoris Pontificis. 
In-folio, 1 pag. in rosso-nero (nei margini 18X27) . . . .. . . 0,60 0,70 


Catechismo della Dottrina Cristiana pubblicato per ordine di Sua San-__. 

tita Pio Pp. X. Un vol. di pp. vi1-136 e copertina (gr. 96), ed.19297. 1— 1,30 1,60 
— Primi elementi della Dottrina Cristiana tratti dal Catechismo pub- 

blicato per ordine di Sua Santité Pp. Pio X, pp. 48 e copertina (gr.35) 0,35 0,45. 0,55 
— Preghiere per il Santo Sacrificio della Messa con le Formole da 

recitarsi in comune tratte dai Primi elementi della Dottrina Cri- 

stiana pubblicati per ordine di Sua Santita Pio Pp. X, pp. 20. 

Copie cento (gr. 760)... .. 15— 1650 18— 


Concilium plenarium Sardum, Arboreae seu Oristanei anno 10924 habi- 
tum, Caietano Card. De Lai, Episcopo Sabinensi, Summi Pontificis : 
Pii XI Legato a Latere Praeside. Un vol. in-8°, di pp. 84 (gr. 230) 10— 11— 12— 


Concilium plenarium Siculum Panormi anno 1920 habitum Caietano 
Card. De Lai, Ep. Sabinensi, Summi Pontificis Benedicti XV Legato 
a latere, Praeside. Un vol. in-8°, di pp. 108 (gr. 965). . . ... 5— 6— 


Consacrazione (La) Episcopale secondo il Pontiticale Romano. Parti 
principali pitt adatte a coltivare la pieta dei fedeli assistenti (Testo 


e versione). In-160, di pp.71 . . ... « & « & 


Decreta authentica Congregationis Sacrorum Rituum, ex Actis eius- 
dem collecta eiusque auctoritate promulgata. Voll. 7 in-8° mai., 
charta manufacta. - Ab anno 1588 num. I usque ad annum 1911, 
num. 4984: pp. xxrv-486; x1-484; vim-383; 441; 523; x1-177; vi-56; 
peso complessivo, gr. 6100 . 

Si vendono separatamente soltanto : 
Vol. VI. Appendix I. Ab anno 1900, num. 4052, ad annum 1911, 
num. 42984, cum suo Indice Generali (Nuova ristampa, gr. 530) . . 2%— 27— 28,50 
Vol. VII. Appendix II. Ab anno 1912, num. 4985, usque ad . 
annum 1926, num. 4404, cum suo Indice Generali -1927. . . . . 183— 14— 


1,50 1,80 2,10 


212 — — 947 — 


Veneunt Romae apud Administrationem Commentarii Officialis “Acta Apo- 

De vita christiana, libri VIL quos ex genuinis operibus S. P. Augustini 
collegit Fr. Antoninus Tonna-Barthet, 0. E. S. A. -— Editio altera 
emendata et aucta. - Romae, Typis eco — 1927. 

Foliis solutis (brochure) . . . ... 


Quae ad christianam perfectionem maxime pertinent auctor, quasi apis argumentosa, ex 
ingenti prato operum S. Augustini studiosissime colligens hoc opus digessit: in quo, eiusdem 
Doctoris eximii et sententiis et verbis adhibitis, totidem libris in diversa capitula opportune 
distributis, universam doctrinam de septem gradibus christianae perfectionis funditus absolvit. 
Nulli igitur dubium quin opus maximo sit et praeclaro adiumento futurum non solum clericis, 
qui in sacris Seminariis ad pietatem se exercent, sed etiam verbi divini et sacramentalis 
poenitentiae ministris. 


Rito della consacrazione di una Chiesa. Testo latino e versione ad uso 
dei fedelj..Un vol. in-1@, pp. 158 . . sie 


La nostra fede, di Mons. Massimo Masstm1. Due voll. in-120, terza ediz. 


Vol. I. Le basi del Domma Cattolico, pp. 116. 
Vol. Il. La sintesi del Domma Cattolico, pp. 174. 


Preces iussu Leonis Papae XIll, in omnibus Orbis Ecclesiis, post priva- 
tae Missae celebrationem, flexis genibus recitandae; (a tergo) Lode 
al Santo Nome di Dio. Ediz. in rosso-nero e fregio a colori, montata 
su cartone, con bordi dorati (gr.70) . . 


Martyrologium Romanum, Gregorii XIII iussu editum, Urbani VIII et 
Clementis X auctoritate recognitum ac deinde anno MDCCXLIX 
Benedicti XIV opera ac studio emendatum et auctum. Prima post 
typicam editio propriis recentium sanctorum officiorumque elogiis 
expleta, a Sanctissimo Domino Nostro Benedicto PP. XV adprobata, 
SS. Rituum Congregationis curis impressa. - Editio in-80 min. (22 X14), 
in charta optima et levicata et charactere rubro-nigro, fol. cxx-567, 


Rituale Romanum Pauli V Pontificis Maximi jussu editum aliorumqne 
Pontificum cura recognitum atque auctoritate Ssmhi D. N. Pii Papae XI 
ad normam Codicis Iuris Canonici accommodatum. - Editio typica. 
Edizione su carta indiana: altezza della pagina, compreso il margine, 
mm. 145, larghezza mm. 90, spessore del libro mm. 20. Luce esatta 
della stampa mm. 125X76. Peso gr. 240. Un volume in-180 di pp. vii1-248, 
adorno di varie artistiche incisioni. Stampa accurata, caratteri neri 
e nitidissimi impressi in rosso-nero, con riquadratura rossa alle 


pagine. Carta sottile ed opaca. - Sciolto. . . .. . 
Legato in tela nera, angoli arrotondati, dorso flessibile, taglio 10880 
e busta... 


Legato in tela nera, ‘angoli arrotondati, dorso ‘flessibile, taglio 
doratoe busta... . 

Legato in pelle zigrino nera, angoli arrotondati, dorso flessibile, 
taglio rosso e busta ets 

Legato in pelle zigrino nera, angoli arrotondati, dorso flessibile, 
taglio dorato e busta. . ; 


Normae secundum quas S. Congregatio de Religiosis in novis Religiosis 
Congregationibus approbandis pro¢edere solet ; in-120, di pp. 16 (gr. 25) 


Licvori (S. ALronso M. pe’), Massime eterne, con |’aggiunta di altre 
meditazioni e preghiere. Un volumetto in-32°, di pp. 424, rilegato in 
tutta tela inglese, angoli rotondi, taglio rosso (gr. 195) . : 

— Pratica di amar Gesii Cristo. Opera utile a quelle anime che desi- 
derano accertare la salute eterna e di camminare per la strada della 
perfezione. Un volume in-18°, pp. 381 (gr. 195) ........ 

— L’Ufficio e la Messa. Nuova edizione con eee di Denice 
preghiere, pp. vi1-163, in-180 (gr. 95) . ; 


2,50 
10 — 


1,50 


0,50 


2,80 
12 — 


3,25 


2,40 


0,75 


3,30 
13— 


2,50 


26,50 


Veneunt Romae apud Administrationem Commentarii Officialis “Acta Apo- 


stolicae Sedis,, (Libreria Vaticana - Vaticano ~ Roma). 


Roma italia . Estere 
L. L, 
183— 14— 15— 
3— 
17— 19— M— 
31i— 33— 
10 
280 4— 
2— 2,60 
4 


